Viimsi Kooli 9.c klassi õpilase Anneli Kuusiku loovtööks valminud heegeldatud linikutest paneelkardin saavutas taaskasutuskonkursil III koha!
Ajakirja “Käsitöö” poolt välja kuulutatud üle-eestilisele konkursile “Taaskasutus ja käsitöö” olid oodatud kõik taaskasutusvõtmes valminud näputööd: nii rõivad kui ka tarbeesemed ja kaunistused koju.
Konkursile esitati üle 100 töö 53 tegijalt, kelle hulgas oli lisaks täiskasvanud käsitöömeistritele ka palju noori.
Anneli esitas konkursile 8. klassi loovtööks valminud paneelkardina, mille valmistamiseks kasutas vanu linikuid kui ka enda heegeldatud heegelmotiive.
Konkursi võidutöid saab vaadata ajakirja “Käsitöö” suvenumbist ning augusti-septembri numbris jagab Anneli juhiseid, kuidas endale samalaadne kardin valmistada.
Suured tänusõnad lapsevanem Tatjana Kuusikule Anneli juhendamise eest!
Fotod pärinevad ajakirjast “Käsitöö”